CELEX: 52009DP0233
Language: el
Date: 2009-04-22 00:00:00
Title: Αίτηση υπεράσπισης της ασυλίας του Aldo Patriciello Απόφαση του Ευρωπαϊκού Κοινοβουλίου της 22ας Απριλίου 2009 σχετικά με την αίτηση για την υπεράσπιση της ασυλίας και των προνομίων του Aldo Patriciello (2008/2323(IMM))

8.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               CE 184/134
            
         Τετάρτη, 22 Απριλίου 2009Αίτηση υπεράσπισης της ασυλίας του Aldo Patriciello
   P6_TA(2009)0233
   Απόφαση του Ευρωπαϊκού Κοινοβουλίου της 22ας Απριλίου 2009 σχετικά με την αίτηση για την υπεράσπιση της ασυλίας και των προνομίων του Aldo Patriciello (2008/2323(IMM))
   2010/C 184 E/28
   
      Το Ευρωπαϊκό Κοινοβούλιο,
   έχοντας υπόψη την αίτηση του Aldo Patriciello για την υπεράσπιση της ασυλίας του στο πλαίσιο ποινικής διαδικασίας που εκκρεμεί εις βάρος του ενώπιον του Ποινικού Δικαστηρίου του Campobasso, της 11ης Νοεμβρίου 2008, η οποία ανακοινώθηκε σε συνεδρίαση της ολομέλειας στις 20 Νοεμβρίου 2008,
   έχοντας ακούσει τον Aldo Patriciello, σύμφωνα με το άρθρο 7, παράγραφος 3, του Κανονισμού του,
   έχοντας υπόψη τα άρθρα 9 και 10 του πρωτοκόλλου περί προνομίων και ασυλιών των Ευρωπαϊκών Κοινοτήτων («Πρωτόκολλο») της 8ης Απριλίου 1965, και το άρθρο 6, παράγραφος 2, της πράξης περί εκλογής των μελών του Ευρωπαϊκού Κοινοβουλίου με άμεση και καθολική ψηφοφορία, της 20ής Σεπτεμβρίου 1976,
   έχοντας υπόψη τις αποφάσεις του Δικαστηρίου των Ευρωπαϊκών Κοινοτήτων στις 12 Μαΐου 1964, στις 10 Ιουλίου 1986 και 21 Οκτωβρίου 2008 (1),
   έχοντας υπόψη το άρθρο 6, παράγραφος 3, και το άρθρο 7 του Κανονισμού του,
   έχοντας υπόψη την έκθεση της Επιτροπής Νομικών Θεμάτων (A6-0196/2009),
   
               A.
            
            
               λαμβάνοντας υπόψη ότι ο Aldo Patriciello είναι βουλευτής του Ευρωπαϊκού Κοινοβουλίου και ότι η εντολή του ελέγχθηκε από το Ευρωπαϊκό Κοινοβούλιο στις 15 Ιουνίου 2006,
            
         
               Β.
            
            
               λαμβάνοντας υπόψη ότι, σύμφωνα με το Δικαστήριο, το Ευρωπαϊκό Κοινοβούλιο και οι εθνικές δικαστικές αρχές πρέπει να συνεργάζονται προκειμένου να αποφεύγονται τυχόν συγκρούσεις στην ερμηνεία και εφαρμογή των διατάξεων του Πρωτοκόλλου· λαμβάνοντας υπόψη επομένως ότι, όταν έχει ασκηθεί δίωξη εις βάρος βουλευτή του Ευρωπαϊκού Κοινοβουλίου ενώπιον εθνικού δικαστηρίου και το δικαστήριο γνωρίζει ότι έχει κινηθεί διαδικασία για την υπεράσπιση των προνομίων και ασυλιών του εν λόγω βουλευτή, κατά το άρθρο 6, παράγραφος 3, του Κανονισμού, το εν λόγω δικαστήριο αναστέλλει τη δίωξη και ζητεί τη γνώμη του Κοινοβουλίου το ταχύτερο δυνατόν (2),
            
         
               Γ.
            
            
               λαμβάνοντας υπόψη ότι, σύμφωνα με το άρθρο 10 του Πρωτοκόλλου, κατά τη διάρκεια των συνόδων του Ευρωπαϊκού Κοινοβουλίου, τα μέλη του απολαύουν εντός της επικρατείας των κρατών τους, των ασυλιών που αναγνωρίζονται στα μέλη του Κοινοβουλίου της χώρας τους και ότι επίκληση της ασυλίας δεν δύναται να γίνει στην περίπτωση αυτοφώρου εγκλήματος ούτε να εμποδίσει την άσκηση του δικαιώματος του Ευρωπαϊκού Κοινοβουλίου να άρει την ασυλία ενός από τα μέλη του,
            
         
               Δ.
            
            
               λαμβάνοντας συνεπώς υπόψη ότι η εφαρμοστέα στην προκειμένη υπόθεση διάταξη είναι το άρθρο 68, παράγραφος 2, του ιταλικού Συντάγματος, το οποίο επιτρέπει την άσκηση ποινικής δίωξης εις βάρος μελών του Κοινοβουλίου χωρίς ειδικές διατυπώσεις, δεδομένου ότι αυτό ορίζει ότι χωρίς άδεια της Βουλής της οποίας είναι μέλος, κανένα μέλος του Κοινοβουλίου δεν δύναται να υποβληθεί σε έρευνα σωματική ή της κατοικίας του ούτε να συλληφθεί ή να στερηθεί με άλλο τρόπο την προσωπική του ελευθερία ή να κρατηθεί, με εξαίρεση την εκτέλεση αμετάκλητης καταδικαστικής απόφασης ή όταν ο βουλευτής συλληφθεί τη στιγμή που διαπράττει έγκλημα για το οποίο είναι υποχρεωτική η σύλληψη, όπως στην περίπτωση αυτοφώρου εγκλήματος,
            
         
               Ε.
            
            
               λαμβάνοντας υπόψη ότι το Πρωτόκολλο, όπως ισχύει σήμερα, δεν παρέχει στο Ευρωπαϊκό Κοινοβούλιο τα μέσα για να λάβει δεσμευτικά μέτρα για την προστασία του Aldo Patriciello,
            
         
               1.
            
            
               αποφασίζει να μην υπερασπίσει την ασυλία και τα προνόμια του Aldo Patriciello
            
         
               2.
            
            
               αναθέτει στον Πρόεδρό του να διαβιβάσει πάραυτα την παρούσα απόφαση και την έκθεση της αρμόδιας επιτροπής του προς τις αρμόδιες αρχές της Ιταλικής Δημοκρατίας.
            
         
      (1)  Υπόθεση 101/63, Wagner κατά Fohrmann και Krier, Συλλογή τόμος 1954-1964, σ. 1089, υπόθεση 149/85 Wybot κατά Faure και λοιπών, Συλλογή 1986, σ. 2391 και συνεκδικασθείσες υποθέσεις C-200/07 και C-201/07 Marra κατά De Gregorio και Clemente, που δεν έχουν ακόμη δημοσιευθεί στη Συλλογή.
   
      (2)  Απόφαση επί των συνεκδικασθεισών υποθέσεων C-200/07 και C-201/07 Marra, σκέψεις 42 και 43.